**MAGYAR ÚSZÓ SZÖVETSÉG**

Nyíltvízi és Maraton Úszó Országos Bajnokságok

Versenykiírás

2014.

1. A VERSENYEK CÉLJA

* A Magyar Úszó Szövetség (továbbiakban: MÚSZ) által szervezett legmagasabb szintű versenyeken Magyarország 2014. évi Nyíltvízi úszóbajnoki címeinek és helyezéseinek eldöntése
* Felkészülési és válogatási lehetőség biztosítása
* a 2014. évi Junior Európa-bajnokságra (július CRO)
* az Európa-Kupa forduló (június 21 .Balatonfüred)
* a 2014. évi Európa-bajnokságra (augusztus 13-17. GER)
* a 2014. évi Junior Világbajnokságra (augusztus 28-30. ISR)
* Az egyesületi úszószakosztályok munkájának felmérése, az egyes bajnokságokon és az egyesületi rangsor megállapítása.

1. A VERSENYEK HELYSZÍNEI ÉS IDŐPONTJAI
2. II. Országos Maraton Úszó Medencés Bajnokság

Helyszín: Debrecen

Időpont: 2014. december 19-20.

Nevezni az MÚSZ a on-line a www.muszuszoranglista.hu oldalon, 2014. december 9. 0.00 óra és december 17. 24:00 óra között lehet.

Résztvevők: kiírásunk 5) pontjában foglaltak szerint.

1. II. Országos Nyíltvízi Úszó Bajnokság (egyben Európa Kupa futam)

Helyszín: Balatonfüred

Időpont: 2013. június 21.

Nevezni az MÚSZ e-mail címén, 2014. június 11. 0.00 óra és június 16. 24:00 óra között lehet.

Résztvevők: kiírásunk 5) pontjában foglaltak szerint.

1. A VERSENYEK HELYSZÍNE ÉS AZ IDŐMÉRÉS MÓDJA

A maratonúszó versenymedence legalább 8 pályás hitelesített 50 m-es. A víz hőfoka 26-28˚C.

Az időmérés kézi/elektromos időmérő berendezéssel történik.

1. A VERSENYEK RENDEZŐI

A versenykiírás 2) a)-b) pontjai alatti versenyeket a MÚSZ, vagy a MÚSZ megbízása alapján az országos bajnokságok megrendezésére kiírt pályázaton győztes MÚSZ területi szervezete jogosult megrendezni.

Az országos bajnokságokra a MÚSZ kijelöli a versenybíróság elnökét.

1. A VERSENYEK RÉSZTVEVŐI
2. A MÚSZ által rendezett bajnokságok lehetnek korosztályhoz és/vagy szintidőhöz kötöttek, vagy nyíltak és szintidőhöz kötöttek, azokon részt vehetnek azok a versenyzők:

a1 akik saját névre szóló, a NYÁB által ügykezelt Sportegyesületi Tagsági Könyvben („Kék könyv”) bejegyzett érvényes tagsági jogviszonnyal, versenyzési és sportorvosi engedéllyel, valamint

a2 sportolói azonosító kártyával, valamint

a3 a nevezési időszak első napján az őket nevezni kívánó MÚSZ tagszervezet hivatalosan leigazolt versenyzői, valamint

a4 a versenykiírás nevezésre vonatkozó és a MÚSZ Szabálykönyvébe foglalt egyéb feltételeknek megfelelnek és a bajnokságra az arra jogosult MÚSZ tagszervezet benevezi.

A nevezést benyújtó MÚSZ tagszervezet csak a nevezés idején joghatályos bírósági bejegyzés szerinti névhasználatra jogosult.

1. A nem magyar állampolgárságú rajthoz állók összes nevezési feladatai ügyében a FINA szabályok és a jelen kiírás 10. i) pontjában rögzített MÚSZ szabályok szerint kell, eljárjon az úszó versenyzőt nevező egyesület.
2. Azon MÚSZ tagszervezet, amely ellen jogerős tiltó határozat van hatályban, annak lejártáig az Országos Bajnokságokon nem indulhat. (Ha a büntetés tartama a verseny kezdete előtt letelik, abban az esetben a nevezés leadható az eltiltás hatálya alatt is.)
3. Korosztály megkötések (figyelem: a nyíltvízi úszás korosztályok és annak elnevezései nem egyeznek a medencés úszás korosztályaival és elnevezéseivel)

|  |  |  |
| --- | --- | --- |
| ***Bajnokság*** | ***Korosztály/Fiúk/Lányok*** | ***Évjárat/Fiúk/Lányok*** |
| Országos **Hosszútávúszó Medencés** Bajnokság | Delfin  Gyermek A  Gyermek B  Ifjúsági  Junior  Felnőtt | 2004-2005  2002-2003  2000-2001  1998-1999  1996-1997  1995 és idősebbek |
| **Nyíltvízi** Úszó Országos Bajnokság | Ifjúsági  Junior  Felnőtt | 1998-2000  1996-1997  1995 és idősebbek |

1. A VERSENYSZÁMOK ÉS AZOK SORRENDJE MARATON MEDENCÉS ÚSZÁSNÁL

Mindenki csak a saját korosztályában indulhat!

1. nap

|  |  |  |  |  |
| --- | --- | --- | --- | --- |
|  | Versenyszám | Férfi/Női | Korcsoport | Szintidő |
| 1. | 10 km gyors | X | Felnőtt | 1. perc |
| 2. | 3 km gyors | X | Gyermek, Ifjúsági Junior | 43 perc |

1. nap

|  |  |  |  |  |
| --- | --- | --- | --- | --- |
|  | Versenyszám | Férfi/Női | Korcsoport | Szintidő |
| 1. | 5 km gyors | X | Ifjúsági, Junior, Felnőtt | 75 perc |
| 2. | 1500 m gyors | X | Delfin | 25 perc |

A VERSENYSZÁMOK ÉS AZOK SORRENDJE NYÍLTVÍZI ÚSZÁSNÁL

|  |  |  |  |  |
| --- | --- | --- | --- | --- |
|  | Versenyszám | Férfi/Női | Korcsoport | Szintidő |
| 1. | 5 km gyors | X | Ifjúsági | 85 perc |
| 2. | 7,5 km gyors | X | Junior | 115 perc |
| 3. | 10 km gyors | X | Felnőtt | 150 perc |

1. A HELYEZÉSEK ELDÖNTÉSE

A helyezéseket a versenybíróság az elért időeredmények alapján dönti el. Amennyiben a versenyző a bajnokságon a szintidőn belül nem ér célba, a versenybíróság megszakítja az úszását és a jegyzőkönyvben eredmény nélkül lesz feltüntetve.

*Időfutam*: a megjelölt versenyszámban elért időeredmények összesítésével kialakuló versenyzői sorrend.

1. DÍJAZÁS

Az Országos Bajnokságok egyes versenyszámainak első, második és harmadik helyezettjei bajnoki éremdíjazásban részesülnek. A győztesek Magyarország (Maratoni és Nyíltvízi Bajnokai címet nyerik el.

1. KÖLTSÉGEK

A versenykiírásban található bajnokságok rendezőivel - külön szerződésben foglaltak alapján jár el a MÚSZ - a rendezési és díjazási költségek egy részének költségtérítésében. A versenyzők nevezési, szállás, étkezési, utazási, valamint egyéb költségeit a nevező egyesületek fizetik.

1. NEVEZÉSEK
2. A MÚSZ által rendezett bajnoki versenyeken és egyéb versenyeken ugyanazon a versenynapon a nevező sportszervezet nevében kizárólag egy személy jogosult intézkedésre. Az intézkedésre jogosult személy, a nevezésre jogosult sportszervezet képviselője vagy az általa írásban felhatalmazott nagykorú személy lehet. Amennyiben az intézkedő személy önhibáján kívül nem tudja a feladatát ellátni, úgy a Versenybíróság titkársága felé írásban bejelenti az egyesület ügyeiben eljáró illetékes személy nevét.
3. A 9) a) pontban meghatározottak szerint eljárásra jogosult személy felelősséggel tartozik a MÚSZ honlapján olvasható, joghatályos WADA Kódexben foglaltak betartásáért. Ezen személy ugyancsak felelősséggel tartozik a joghatályos FINA Doping Control Rules ([www.fina.org](http://www.fina.org/)) és joghatályos FINA dopping lista (lásd: [Anti-dopping tiltólista](http://www.antidopping.hu/main.php?Esemeny_Id=N0Fick5OM2ViTG0wc2o5MHJ5Znl4OGRZYXVMNXY2MEZiRStHdmRtYlNpVT0=)) a válogatott kerettagként nyilvántartott (a MÚSZ honlap) sportolókra és nemzetközi osztályú sportolókra vonatkozó vizsgálati kötelmeivel és összes körülményeivel.
4. A MÚSZ által rendezett bajnoki versenyekre és egyéb versenyekre benevezett első osztályú sportolók és nemzetközi osztályú sportolók, vagy azok gondviselői részére a jelen versenykiírás 10) a) és b) pontjában említett kötelmek ismertetése és oktatása a nevező sportszervezet felelőssége.
5. Jelen versenykiírás 10) a), b) és c) pontjában meghatározott joghatályos WADA Kódex, joghatályos FINA Doping Control Rules és joghatályos FINA dopping lista versenyzői ismeretének hiánya esetén keletkező összes jogkövetkezmény az adott sportszervezet nevezést benyújtó képviselőjének felelőssége.
6. A bajnokságokon nevezési díjat kell fizetni. A MÚSZ tagjainál tagsági jogviszonnyal rendelkezők részére a nevezési díj a jelen kiírásban szereplő versenyeken egységesen nevezésenként 1000 Ft. Amennyiben a versenyző a bajnokságon nem éri el a szintidőt, akkor abban az esetben 2500 Ft. büntetést kell fizetnie a versenybíróság titkárának. A bajnokságokon nevezési díjat kell fizetni. A nevező tagsági jogviszonnyal rendelkezőknek lehetősége van átutalással történő teljesítésre, melyről a banki igazolást, a verseny első napján a nevező, a versenyrendező titkárságán köteles bemutatni.
7. A jelen kiírásban meghatározott bármely fizetési kötelezettség elmulasztása esetén a benevezett versenyző az adott Bajnokságon nem vehet részt.
8. **A 2014. évi Országos Bajnokságok nevezés határidejéig on-line a www.muszuszoranglista.hu oldalon kell nevezni:**

g1 A joghatályos Stv. 32.§ (1) pontjában foglaltak szerint a versenyrendszerben csak az a sportszervezet vehet részt, amelynek a nevezési határidő lejártakor nincs 90 napnál régebben lejárt köztartozása, valamint illetékes szerve az Sztv. (a számviteli törvény-R.) szerinti beszámolóját már elfogadta, illetve a sportvállalkozás az Sztv. Szerinti letétbe helyezésre vonatkozó és közzétételi kötelezettségének eleget tett és e tényeket igazolja”. **A szóban forgó igazolást legkésőbb az előnevezés határidejéig kell benyújtani a Szövetséghez. Az igazolás a benyújtását követően az egész bajnoki szezon további időszakára érvényes.**

*Megjegyzés: A MOB az egyes sportszövetségeknél szúrópróbaszerűen ellenőrizheti az indulási (nevezési) feltételek folyamatos meglétét, illetve az azt igazoló dokumentumokat.*

g2 A benevezett versenyző részére szabályosan kitöltött „Bejelentés kötelezett Gyógyszerhasználati nyilatkozat”-ot, (2. sz. melléklet) amennyiben a felkészülése folyamán a versenyt megelőző 14 napon belül bejelentési kötelezett gyógyszert szedett.

g3 Az aktuális évi MÚSZ tagdíj befizetéséről szóló igazolást. **Az előbbiekben felsorolt dokumentumok valamelyikének hiánya esetén a MÚSZ nem jogosult az előnevezés elfogadására (hatályos Stv. alapján)**

1. Nevezési előírások

h1 Jelen versenykiírás alapján megrendezett versenyekre a nevezés határidejéig on-line a www.muszuszoranglista.hu oldalon kell nevezni. A versenyeken helyszíni nevezés nincs.

h2 Az előnevezéssel benevezett versenyző(k) visszaléptetésére a versenyt megelőző nap déli 12:00 óráig van lehetőség díjmentesen a versenybíróságnál. (már nem a MÚSZ irodában) Az adott bajnokság első versenynapján, két órával az előfutamok illetve az időfutamok megkezdése előtti visszaléptetéseket írásban kell benyújtani. Az ekkor visszaléptetett versenyző(k) után személyenként és versenyszámonként 600,- Ft külön eljárási díjat kell fizetni a bajnokság idején.

Az előnevezett versenyző(k) nevezési díját az adott bajnokság első versenynapján az előfutamok megkezdése előtt egy órával kell a versenybíróság titkárságán befizetni.

A szövetségi kapitány indokolt esetben jogosult versenyzőt nevezni.

1. A Bajnokságokon a versenyzők kötelesek a sportegyesületi tagsági könyvüket (kék), versenyzői engedélyüket (sportolói azonosító kártyát) önmaguk igazolása és a versenybírósági ellenőrzés céljából maguknál tartani.

i1 A versenyek első napján, legkésőbb 1 órával a verseny kezdete előtt, a csapatvezető köteles bemutatni a versenyzők igazolására szolgáló érvényes kék könyvet és a sportolói igazolványt a versenybíróságnak – ellenőrzés végett.

i2 Az előnevezésben a versenyzők mellett edzőjük, felkészítőjük nevét is szerepeltetni kell.

1. Pontszámítás:

**A Szövetség által jóváhagyott pontszámítási módszert kell alkalmazni, ami az egyesületek közti hazai eredmények alapján készített rangsor megállapításához használható:**

Helyezés 1. 2. 3. 4. 5. 6. 7. 8.

**Pontszám 25 18 13 9 6 4 2 1**

**% 100 72 52 36 24 16 8 4**

A korosztályokat az alábbi szorzóval kell figyelembe venni:

Felnőtt 5-szörös

Junior 4-szeres

Ifjúsági 3-szoros

Gyermek 2-szeres

Delfin 1-szeres

1. EGYÉB RENDELKEZÉSEK
2. Óvások:

Óvást a csapatvezető a versenyszám leúszása után 30 percen belül írásban nyújthat be a versenybíróság titkárához 5.000,- Ft óvási díj egyidejű befizetésével. Az óvást a benyújtónak aláírásával kell hitelesítenie. Az óvást a versenybíróság a FINA szabályaival egyezően elbírálja a benyújtástól számított egy órán belül, és azt írásban közli az érdekeltekkel. Az ily módon hozott döntést az érdekelteknek végre kell hajtani. A versenybíróság döntése ellen 8 napon belül fellebbezéssel lehet élni.

A fellebbezést a Szövetség Elnökéhez kell írásban benyújtani 8.000,- Ft fellebbezési díj egyidejű befizetésével. A Szövetség Elnöksége a benyújtott fellebbezést a soron következő ülésén tárgyalja és döntéséről írásban értesíti az érdekelteket.

1. Visszalépések:

Az a versenyző, akit egyesülete előzetesen nem léptetett vissza és az adott versenyszám rajtjánál nem jelenik meg, a benevező egyesület ebben az esetben köteles 10.000,- Ft büntetést kifizetni. Az egyesület mentesül a büntetés megfizetési kötelezettségétől, ha a versenyorvos igazolja, hogy a versenyző betegség vagy sérülés miatt nem állt rajthoz, **de a versenyző ebben az esetben nem indulhat más számban**. (6. sz. melléklet – Visszalépési nyilatkozat egészségügyi okok miatt)

1. Futambeosztás:

Maratoni Medencés bajnokságnál a versenybíróság a versenyzőket a nevezésnél leadott legjobb versenyeredmények, valamint a nevezések számának figyelembe vételével úgy osztja be, hogy egy pályán akár két versenyző is rajthoz állhat.

1. Jegyzőkönyv:

A bajnokságokon a jegyzőkönyvben a bajnok neve mellett szerepeltetni kell az edző, illetve edzők nevét.

A jegyzőkönyvben szerepelnie kell a verseny körülményeit leíró fedlapnak, a statisztikának és a versenybíróság összetételének is.

1. Ruházat, felszerelés:

A Szövetség által rendezett bajnokságokon rajthoz álló versenyzők a versenyek és az eredményhirdetések során a sportszergyártó cég neve mellett az adott egyesület jóváhagyásával a szponzorok neve, emblémája, hirdetése helyet kaphat, tiszteletben tartva a Magyar Úszó Szövetség megállapodásaiban vállalt kötelezettségeket, az általánosan elfogadott reklámetikát, szabályokat. Az egyesületek kötelesek az adott bajnokság nevezésével egyidejűleg az általuk jóváhagyott a sportolók szerelésein helyet kapó hirdetők nevét és logóját benyújtani. Amennyiben a MÚSZ a verseny kezdetét megelőző 24 órával nem emel kifogást, akkor a benyújtott lista jóváhagyottnak minősül.

**A versenyeken valamennyi versenyző, korosztálytól függetlenül használhatja a mindenkori joghatályos FINA szabályban rögzített anyagú és fajtájú úszónadrágokat és úszódresszeket.** *Engedélyezett férfiak és nők számára egyaránt a bokáig érő dressz, amelyek 2010 utáni FINA pecséttel ellátottak. Neoprén ruha viselése nem engedélyezett.*

1. Külföldi versenyzők:

f1 A Szövetség tagjainál tagsági jogviszonnyal nem rendelkező (de külföldi egyesületnél leigazolt, FINA által előírt külföldi versenyzési engedéllyel rendelkező) magyar állampolgárok részére a nevezési díj:

A versenykiírásban szereplő valamennyi bajnokságon az egyéni számokban egységesen 1000,- Ft.

f2 A FINA joghatályos szabályainak betartásával benevezett versenyzők **(külföldi szövetség nemzetközi versenyzési engedélyével rendelkező versenyzők)** esetében, a nem magyar állampolgárságú versenyzők, de külföldi egyesületben leigazolt sportoló részére:

A versenykiírásban szereplő valamennyi bajnokságon egységesen 1000,- Ft.

**Megjegyzés: A Bajnokságokon a Magyar Úszó Szövetség joghatályos nyíltvízi versenyszabályai érvényesek, az ott nem szabályozott kérdésekben a FINA szakági szabályai az irányadók.**

1. A 2014. évi Nyíltvízi és Maratoni Országos Bajnokságok versenykiírását a MÚSZ Elnöksége a MÚSZ-9/2013/10/02 számú határozatával jóváhagyta. A változtatás jogát a Nyíltvízi Szakági Bizottság fenntartja.